**IV. VIETOS BENDRABUTYJE SUTEIKIMO TVARKA STUDENTAMS**

 26. Prašymo duomenys ir prie prašymo pateikti dokumentai yra naudojami dėl gyvenamosios vietos skyrimo studentams, norintiems apsigyventi LSMU bendrabučiuose. Šiuo tikslu pateikti duomenys nėra perduodami tretiesiems asmenims (informacija apie asmens duomenų tvarkymą šių nuostatų 4 priedas).

 27. Vietų skaičiaus, skirtų apgyvendinti studentus, studijuojančius programose, vykdomose užsienio kalba1, poreikį TRSC pateikia IVT APP, tvirtina Bendrabučių komisija. Patvirtinus šį vietų skaičių, IVT APP iki birželio 30 dienos pateikia Tarptautiniam ryšių ir studijų skyriui apgyvendinimui skirtų vietų sąrašą, (nurodomi bendrabučiai, kambarių numeriai).

 28. Bendrabučių komisija vadovaujasi darbo reglamentu ir skiria gyvenamąją vietą konkrečiame bendrabutyje studentams: studijuojantiems programose, vykdomose užsienio kalba (pagal pateiktą TRSC sąrašą); studijuojantiems programose, vykdomose lietuvių kalba – didžiausią konkursinį balą surinkusiems studentams. Studentams surinkus vienodą konkursinį balą, pirmenybė teikiama anksčiau prašymą pateikusiam studentui.

 29. Studentui, išvykstančiam pagal tarptautines studijų mainų programas, pateikus prašymą LSMUSIS sistemoje yra išsaugoma teisė į vietą LSMU bendrabutyje (nuomos sutartis nutraukiama; prieš grįžtant į studijas Universitete, studentas per LSMUSIS pateikia prašymą (be papildomų dokumentų), šiuo pagrindu vieta bendrabutyje suteikiama be eilės, sudaroma nauja nuomos sutartis).

 30. Bendrabučiuose esant laisvų vietų, bendrabučių gyventojai LSMUSIS sistemoje gali pateikti prašymą dėl papildomos vietos skyrimo be teisės apgyvendinti kitą asmenį. Gyvenamosios vietos bendrabutyje sutartis dėl papildomos vietos Bendrabučių komisijos sprendimu gali būti nutraukta įspėjus ne vėliau kaip prieš 15 kalendorinių dienų.

 31. Netenkinantis sprendimas per 5 kalendorines dienas nuo sprendimo priėmimo gali būti skundžiamas rektoriui arba Ginčų nagrinėjimo komisijai.

 32. Gyvenamoji vieta bendrabutyje skiriama iki studijų (studijų programos ir jos pakopos, kurioje studijuojant skirta gyvenamoji vieta bendrabutyje) pabaigimo ir (arba) iki TRSC ir Bendrabučių komisijos suderintu nutarimu patvirtintos datos, kuri nurodoma nuomos sutartyje.

 33. Kartu su prašymu dėl vietos bendrabutyje gauti pateikti dokumentai LSMUSIS saugomi vienus metus nuo sprendimo priėmimo dienos.